《出威清门绕城而西村景可爱》
清代·郑珍

郭外自然好，不谓过所怀。久与村野别，顿觉耳目开。

冈峦有登村，渫沼亦萦回。荷芰夹田径，瓜壶盖茅柴。

清风偶然度，绿影不可揩。久行不逢人，俯仰兴转佳。

白云澹晴色，草树阴徐来。念我巢中居，延企西城隈。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。